વૈદ્યે કહ્યું કે, શોપિયાંના દ્રાગડ અને કાચદોરામાં એક-એક નાગરિકના મોત થયા છે. તેમણે કહ્યું કે કાર્યવાહીમાં પથ્થરમારો કરતાં 31 લોકો ઘાયલ થયા છે. સૈન્ય પ્રવક્તાએ કહ્યું કે, શોપિયાંમાં માર્યા ગયેલા આતંકવાદીઓમાંથી બે આતંકવાદી ભારતીય સેનાના લેફ્ટનન્ટ ઉમર ફયાઝની હત્યામાં સામેલ હતા. માર્યા ગયેલા આતંકવાદી સ્થાનિક હતા અને તેમના પરિવારવાળાઓએ તેમને ઓળખી લીધા છે. આ આતંકવાદીઓની પાસેથી મોટી સંખ્યામાં હથિયાર પ્રાપ્ત થયા છે.